sagorsarker/bangla-wikipedia huggingface dataset:
উইজার্ড জ্যাকাম

উইজার্ড জ্যাকাম (সি. ১৪৯০-১৫২৩) ছিলেন একজন ফ্রিজীয় সামরিক কমান্ডার, সেনাপতি ও আর্মার ব্ল্যাক হুপের সদস্য। তিনি ছিলেন পিয়ের গ্যারলফস দনিয়ার লেফটেনান্ট ও সেক্সন এবং ডাচ হানাদারের বিরুদ্ধে লড়াই করেছেন। ১৫২০ সালে দনিয়া মৃত্যুবরণ করার পর জ্যাকাম, দনিয়ার স্থলাভিষিক্ত হন।
১৪৯০ সালে জ্যকাম একটি বড় ও সরল কৃষক পরিবারে জন্মগ্রহণ করেন। তিনি ছিলেন ক্রুসেডের যুদ্ধে অংশগ্রহণকারী নাইটদের বংশধর। তার পিতার দিকের একজন পূর্বপুরুষ এন্টিওচের অবরোধে মৃত্যুবরণ করেছিলেন।
পিয়েরে গ্যারলফস দনিয়া ও জ্যাকাম একত্রে তাদের মাতৃভূমি ফ্রিজিয়াকে ডাচ দখলদারীদের কাছ থেকে মুক্ত করার জন্য লড়াই করেছেন। প্রথমে মেদেমব্লিক এলাকাটি সেক্সনদের দ্বারা দখল হয়, এরপর ডাচরা এলাকাটি জয় করে। দনিয়া ও জ্যাকামের উদ্দেশ্য ছিলো এলাকাটি স্বাধীন করা। দনিয়ার নেতৃত্বে, তারা সাধারণত গেরিলা আক্রমণ চালাতো ও কয়েকটি সফল অভিযানও পরিচালনা করেন। এরমধ্যে উল্লেখযোগ্য মেদেমব্লিক শহর ও দুটি হল্যান্ডিক ক্যাসল অবরোধ। তাদের সবচেয়ে বড় সাফল্য আসে সমুদ্রে, যাইহোক দনিয়া ও জ্যাকাম দুজন মিলে মোট ২৮টি ডাচ জাহাজ ডুবিয়ে দেন; যার ফলে দনিয়া "ক্রস অফ দ্য ডাচম্যান" উপাধিতে পরিচিতি লাভ করেন।
১৫১৯ সালের দিকে দনিয়ার স্বাস্থ্য খারাপ হতে শুরু করে ও তিনি বিদ্রোহী কমান্ডার থেকে অবসর নেন। ১৫২০ সালে তিনি মারা যাওয়ার পর জ্যাকাম বিদ্রোহীদের কমান্ডার হিসেবে অভিষিক্ত হন। তিনি নেতৃত্ত্ব গ্রহণ করে বাহিনীর সৈন্য সংখ্যা ৪০০০ এ উন্নীত করেন। জ্যাকাম যদিও কিছু বিজয় অর্জন করেন কিন্তু তিনি ছিলেন আগের কামান্ডারের চেয়ে অনেক ধীর ও ধীরে ধীরে তার সৈন্য সংখ্যা কমতে শুরু করে। জ্যাকাম ও তার সৈন্যরা জলদস্যুতায় যোগদান করেন; তারা ফ্রিজিয়ার অনেক গ্রামে লুটতরাজ করেন, ফলে তিনি তার নিজের জনগণের কাছেই বিশ্বাস ও সমর্থন হারান। ফলে তিনি বিভিন্ন স্থানে পরাজিত হতে থাকেন।
কয়েকটি ধারাবাহিক পরাজয়ের পর তিনি ও তার অবশিষ্ঠ সেনাসদস্যদের ১৫২৩ সালে গ্রেফতার করে ফ্রিজিয়ার লিউয়ার্ডেনে আনা হয়। সেখানে প্রকাশ্যে তাদের শিরোচ্ছেদ করা হয়। জ্যাকাম ও বিদ্রোহীদের মৃত্যুর সাথে সাথে ফ্রিজিয়ার বিদ্রোহেরও অবসান হয়। এটি ছিলো ফ্রিজিয়ার ইতিহাসে সর্বশেস বিদ্রোহ।
আল ফাতেহ মসজিদ

আল-ফাতেহ্‌ মসজিদ, (, উচ্চারণঃ "মাসজিদ আল ফতিহ্‌"), যা আল-ফাতেহ্‌ গ্র্যান্ড মসজিদ এবং আল-ফতেহ্‌ ইসলামিক সেন্টার নামেও পরিচিত; বাহরাইনের মানামায় অবস্থিত পৃথিবীর অন্যতম বৃহত্তম মসজিদ। এর আয়তন ৬ হাজার ৫শ বর্গমিটার এবং একই সাথে ৭ হাজার মানুষের ধারণের ক্ষমতা রাখে এই মসজিদ। এই মসজিদটি ১৯৮৬ সালে শেখ ঈসা ইবনে সালমান আল খলিফার আমলে নির্মিত হয় এবং নাম দেয়া হয় ২০০৬ সালে।
কলিঙ্গ

কলিঙ্গ (, দেবনাগরী: कलिङ्ग,) ছিলো ভারতীয় উপমহাদেশের একটি প্রাচীন রাজ্য যা ভারতের মধ্য-পূর্বাঞ্চলের ওড়িশা, পশ্চিমবঙ্গ রাজ্যের বাঁকুড়া , পুরুলিয়া , মেদিনীপুর জেলার, অন্ধ্রপ্রদেশের উত্তরাংশ এবং মধ্য প্রদেশের কিয়দাংশ নিয়ে গঠিত ছিলো বলে ধারণা করা হয়। এই রাজ্যটি অর্থনৈতিকভাবে ছিলো সমৃদ্ধ এবং এর ভূমি ছিলো উর্বর মৃত্তিকায় আচ্ছাদিত, যা দামোদর/গঙ্গা নদী থেকে গোদাবরী নদী পর্যন্ত এবং পশ্চিমে বঙ্গোপসাগর থেকে অমরকণ্টক পর্বতমালা পর্যন্ত বিস্তৃত ছিলো। খ্রিস্টপূর্ব ২৬৫ সালে এই অঞ্চলটি মগধ সাম্রাজ্যের অধিপতি মৌর্য সম্রাট অশোক কর্তৃক আক্রান্ত হলে কলিঙ্গের যুদ্ধের সূচনা ঘটে এবং তাতে ব্যাপক ক্ষয়ক্ষতি ও রক্তপাত ঘটে; যার ফলশ্রুতিতে সম্রাট অশোক বৌদ্ধ ধর্ম গ্রহণ করে বুদ্ধের অহিংসার বানী প্রচারে আত্মনিয়োগ করেন।
নিউ এম্পায়ার সিনেমা

নিউ এম্পায়ার সিনেমা হল কলকাতার নিউ মার্কেট এলাকায় শ্রীরাম আর্কেটের উল্টোদিকে হুমায়ুন প্লেসে অবস্থিত একটি সিঙ্গল স্ক্রিন সিনেমা হল। এই হলটি লাইটহাউস সিনেমার কাছে অবস্থিত।
নেপালের প্রাক্তন স্বরাষ্ট্রমন্ত্রী শামসের জং বাহাদুর রানা কলকাতায় ৪৫টি সম্পত্তি কিনেছিলেন। তার মধ্যে একটি ছিল নিউ এম্পায়ার থিয়েটার। 
নিউ এম্পায়ার সিনেমা অডিটোরিয়ামটি স্থাপিত হয়েছিল ১৯৩২ সালে। এই থিয়েটারের প্রধান নকশাকার ছিলেন এ. ডে বইস শ্রোসব্রি। সেই সময়ে এখানে ব্যালে ও নাটক মঞ্চস্থ হল ইয়েহুদি মেনুহিন, জুবিন মেহতা, উদয় শংকর, অমলা শংকর, বহুরূপী প্রমুখেরা এখানে অনুষ্ঠান করেছিলেন। ১৯৩২ সালে রবীন্দ্রনাথ ঠাকুরের পরিচালনায় "নটীর পূজা" এখানেই চলচ্চিত্রায়িত হয়েছিল।
১৯৬০-এর দশকের গোড়ার দিকে এখানে নাটকের পাশাপাশি সিনেমা দেখানো শুরু হয়। এই দশকের শেষ দিকেই এই হলটি পুরোদস্তুর সিনেমা হলে রূপান্তরিত হয়।
২০০২ সালে এই হলের নিকটবর্তী লাইটহাউস হলটি বন্ধ করে দেওয়া হয়। তবে ২০১২ সালের জুলাই মাসের তথ্য অনুসারে, নিউ থিয়েটার চালু আছে। বর্তমানে এই হলটি ১০০০ দর্শকাসন-বিশিষ্ট। হল কর্তৃপক্ষ ডোমিনোজ, কেএফসি, ব্যারিস্তা প্রভৃতি খাবারের দোকান চালানোর মাধ্যমে তাদের আর্থিক সামর্থ্য ধরে রেখেছে।
আর্থার জুমারমান

আর্থার জুমারমান (; জন্ম: ৫ অক্টোবর, ১৮৬৪ - মৃত্যু: ৬ জুন, ১৯৪০) জার্মানির বিশিষ্ট রাজনীতিবিদ। তদানীন্তন ২২ নভেম্বর, ১৯১৬ থেকে ৬ আগস্ট, ১৯১৭ মেয়াদকালে জার্মান সাম্রাজ্যের পররাষ্ট্রমন্ত্রী ছিলেন। এছাড়াও, জুমারমান টেলিগ্রাম বিষয়ের সাথে তার নাম সংযুক্ত হয়ে আছে। তারই প্ররোচনায় মার্কিন যুক্তরাষ্ট্র ১৯১৪ থেকে ১৯১৮ সময়কালের মধ্যে সংঘটিত প্রথম বিশ্বযুদ্ধে সরাসরি জড়িয়ে পড়তে বাধ্য হয়েছিল। আয়ারল্যান্ড ও ভারতের বিদ্রোহীদের পাশাপাশি জার শাসনামলে সমাজতন্ত্রপন্থী বলশেভিকদের সহযোগিতায় তিনি জড়িত ছিলেন। তিনি ‘জুমারমান নোট’ শিরোনামে জনপ্রিয় গ্রন্থের লেখক ছিলেন। তাকে বিংশ শতকের সবচেয়ে ধ্বংসাত্মক মনোভাবসম্পন্ন ব্যক্তি হিসেবে বিবেচনা করা হয়।
পূর্ব প্রুশিয়ার (বর্তমান পোল্যান্ডের ওলেকো) মারগ্রাবোয়া এলাকায় জন্মগ্রহণকারী জুমারমান কনসুলারের কর্মজীবন শেষে ১৯০১ সালে কূটনৈতিক শাখায় স্থানান্তরিত হন। গতিলিয়েব ফন জাগো’র অবসর নেয়ার কারণে জুমারমান বিদেশী রাষ্ট্রের সাথে ব্যাপকভাবে সম্পর্ক গড়ে তোলেন। ভারপ্রাপ্ত সচিব হিসেবে তিনি সম্রাট দ্বিতীয় উইলহেম এবং চ্যান্সেলর থিওবল্ড ফন বেথমান হলওয়েগের সিদ্ধান্তের সাথে একাত্মতা পোষণ করে অস্ট্রিয়া-হাঙ্গেরিকে সমর্থন জানান। সারায়েভোয় আর্চডিউক ফ্রান্সিস ফার্দিনান্দের হত্যাকাণ্ডের পর অস্ট্রিয়া-হাঙ্গেরি সার্বিয়ার উপর ব্যাপক চাপ প্রয়োগ করে। এরফলে রাশিয়া বেশ ক্রুদ্ধ হয়। জুমারমান খসড়া বার্তা টেলিগ্রামের মাধ্যমে জার্মানির সিদ্ধান্ত ভিয়েনায় জানায়। এরফলে সঙ্কট ঘণীভূত হতে থাকে যা পরবর্তীতে যুদ্ধ আকারে ছড়িয়ে পড়ে। প্রথম বিশ্বযুদ্ধের প্রথমদিকে তিনি জার্মানির পররাষ্ট্রমন্ত্রী ছিলেন। এ সময়ে তিনি মেক্সিকোকে স্পর্শকাতর প্রস্তাবনা প্রদান করেছিলেন যা ছিল মার্কিন যুক্তরাষ্ট্রের বিপক্ষে অবস্থান সংক্রান্ত।
গাজিয়াবাদ জেলা

গাজিয়াবাদ জেলা; ( হল ভারতের উত্তরপ্রদেশ রাজ্যের মেরঠ বিভাগের একটি জেলা। এই জেলাটি দিল্লি জাতীয় রাজধানী অঞ্চলের শহরতলি এলাকায় অবস্থিত। জেলার সদর শহর হল গাজিয়াবাদ। ২০১১ সালের জনগণনা অনুসারে, জনসংখ্যার হিসেবে এই জেলা উত্তরপ্রদেশের ৭১টি জেলার মধ্যে তৃতীয় স্থানের অধিকারী (এলাহাবাদ ও মোরাদাবাদের পরেই)।
১৭৪০ সালে মুঘল সেনাবাহিনীর সেনাপতি দ্বিতীয় গাজিউদ্দিন সিদ্দিকি ফিরোজ জং (১৭০৯-১৭৫২) এই শহর প্রতিষ্ঠা করেন। তিনি নিজের নামানুসারে এই শহরের নাম রেখেছিলেন “গাজিউদ্দিননগর”। পরে রেললাইন পাতার সময়, এই শহরের নাম ছোটো করে রাখা হয় “গাজিয়াবাদ”। শহরটি দিল্লির সীমান্তবর্তী। এই শহরটিকে “উত্তরপ্রদেশের প্রবেশদ্বার” বলা হয়। ১৯৭৬ সালে মেরঠ জেলা ভেঙে গাজিয়াবাদ জেলা গঠিত হয়েছিল।
২০১১ সালের জনগণনা অনুসারে, গাজিয়াবাদ জেলার জনসংখ্যা ৪,৬৬১,৪৫২। এই আয়তন আয়ারল্যান্ড রাষ্ট্রের আয়তনের প্রায় সমান। এই জনসংখ্যা মার্কিন যুক্তরাষ্ট্রের সাউথ ক্যারোলিনা রাজ্যের জনসংখ্যার প্রায় সমান। জনসংখ্যার হিসেবে, এই জেলা ভারতের ৬৪০টি জেলার মধ্যে ২৮তম স্থানের অধিকারী। জেলার জনঘনত্ব । ২০০১-২০১১ দশকে জেলায় জনসংখ্যা বৃদ্ধির হার ৪১.৬৬%। এই জেলায় লিঙ্গানুপাতের অনুপাত প্রতি ১০০০ পুরুষে ৮৭৮ জন নারী। জেলার সাক্ষরতার হার ৮৫%।
ইম্পেরিয়াল কলেজ লন্ডন

ইম্পেরিয়াল কলেজ লন্ডন (আনুষ্ঠানিকভাবে দ্য ইম্পেরিয়াল কলেজ অব সায়েন্স, টেকনোলজি অ্যান্ড মেডিসিন) যুক্তরাজ্যের লন্ডনে অবস্থিত একটি সরকারি বিশ্ববিদ্যালয়। এটি বিজ্ঞান, প্রকৌশল, চিকিৎসাবিজ্ঞান ও ব্যবসায় শিক্ষায় গুরুত্বারোপ করে। এই বিশ্ববিদ্যালয়কে বিশ্বের মর্যাদাপূর্ণ বিশ্ববিদ্যালয়ের একটি হিসেবে গণ্য করা হয়। 
ইম্পেরিয়ালের প্রধান ক্যাম্পাস সেন্ট্রাল লন্ডনের দক্ষিণ কেনসিংটনে অবস্থিত। এর মূলত চারটি অনুষদ যার অধীনে ৪০টির বেশি বিভাগ, ইন্সটিটিউট ও গবেষণা কেন্দ্র রয়েছে। 
ইম্পেরিয়াল ধারাবাহিকভাবেই বিশ্বের শীর্ষস্থানীয় বিশ্ববিদ্যালয়গুলোর মধ্যে র‍্যাংক পায়।
QS বিশ্ববিদ্যালয় র‍্যাংকিং ২০২৪ অনুসারে ইম্পেরিয়াল কলেজ এর অবস্থান অষ্টম।
আলিগড় জেলা

আলিগড় জেলা (), (উর্দু: علی گڑھ ‏ضلع) হল ভারতের উত্তরপ্রদেশ রাজ্যের আলিগড় বিভাগের অন্তর্গত একটি জেলা। এই জেলার জেলা সদর হল আলিগড়। আলিগড় মুসলিম বিশ্ববিদ্যালয় এই জেলায় অবস্থিত।
২০১১ সালের জনগণনা অনুসারে, আলিগড় জেলার জনসংখ্যা ৩,৬৭৩,৮৪৯। এই জনসংখ্যা মরিটানিয়া রাষ্ট্রের বা মার্কিন যুক্তরাষ্ট্রের ওকলাহামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৭৬তম। এই জেলার জনঘনত্ব । এই জেলার ২০০১-২০১১ দশকে জনসংখ্যা বৃদ্ধির হার ২২.৭৮%। আলিগড় জেলার লিঙ্গানুপাতের হার প্রতি ১০০০ পুরুষে ৮৭৬ জন নারী।
উদয়গিরি এবং খণ্ডগিরি গুহা

উদয়গিরি এবং খণ্ডগিরি গুহা () হলো কিছুটা প্রাকৃতিক এবং কিছুটা কৃত্রিমভাবে সৃষ্ট কতগুলি গুহার সমষ্টি যার প্রত্নতাত্ত্বিক, ঐতিহাসিক এবং ধর্মীয় দিক থেকে বিশেষ গুরুত্ব রয়েছে এবং এর অবস্থান ভারতের ওড়িশা প্রদেশের ভুবনেশ্বর শহরের নিকটে। গুহাগুলি "উদয়গিরি" এবং "খণ্ডগিরি" নামক পাশাপাশি অবস্থিত দুটি পাহাড়ের গায়ে সৃজিত, যাদেরকে হাথিগুম্ফা শিলালিপিতে "কুমারী পর্বত" নামে চিহ্নিত করা হয়েছে। এই গুহাগুলো চমত্কারভাবে খনন করা। এগুলো কলিঙ্গ রাজ খারবেলের রাহত্বকালীন সময় জৈন সাধুগণের আস্তানা হিসেবে ব্যবহৃত্ হতো বলে ধারণা করা হয়। "উদয়গিরি" পাহাড়ে ১৮ টি এবং "খণ্ডগিরি" পাহাড়ে ১৫ টি গুহা রয়েছে।
উদয়গিরি এবং খণ্ডগিরি গুহায় প্রবেশমূল্য নিম্নরূপ:
এই স্থাটি সূর্যোদয় থেকে সূর্যাস্ত পর্যন্ত পর্যটক/দর্শকদের জন্য খোলা থাকে।
অ্যানাস

অ্যানাস ইংরেজিতে Anas, অ্যানাটিডি গোত্রের একটি গণের নাম। মাঝারি আকারের হাঁস; চকাচকির চেয়ে খাটো পা ও লেজ; পা দেহের অনেক পিছনে অবস্থিত; মাটিতে হাঁটার সময় অনেক বেশি হেলেদুলে চলতে হয়; পায়ের সামনের অংশে বর্ম থাকে; ডুবুরি হাঁসের চেয়ে পায়ের পিছনের আঙুলে পর্দা কম।
পৃথিবীতে ৪২ প্রজাতি, বাংলাদেশে ১০ প্রজাতি।
গৌতম বুদ্ধ নগর জেলা

গৌতম বুদ্ধ নগর জেলা (, ) হল ভারতের উত্তরপ্রদেশ রাজ্যের একটি জেলা। এযেজেলার কিছু অংশ দিল্লি জাতীয় রাজধানী অঞ্চলে অবস্থিত। গ্রেটার নইডা এই জেলার সদর শহর। এটি দেশের দ্রুত বর্ধনশীল জেলাগুলির একটি।
২০১১ সালের জনগণনা অনুসারে, গৌতম বুদ্ধ নগর জেলার জনসংখ্যা ১,৬৭৪,৭১৪। ভারতের ৬৪০টি জেলার মধ্যে এই জেলার স্থান ২৯৪তম। জেলার জনঘনত্ব । জেলায় লিঙ্গানুপাতের হার প্রতি ১০০০ পুরুষে ৮৫২ জন মহিলা। ২০০১-২০১১ দশকে জেলায় জনসংখ্যা বৃদ্ধির হার ৩৯.৩২%। জেলার সাক্ষরতার হার ৮২.২%।
কুন-দ্গা'-র্গ্যাল-ম্ত্শান-দ্পাল-ব্জাং-পো

কুন-দ্গা'-র্গ্যাল-ম্ত্শান-দ্পাল-ব্জাং-পো () (১১৮২ - ১২৫১) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের ষষ্ঠ সা-স্ক্যা-খ্রি-'দ্জিন ছিলেন। সংস্কৃত ভাষায় তার জ্ঞানের জন্য তিনি সাক্য পণ্ডিত হিসেবে পরিচিত ছিলেন।
কুন-দ্গা'-র্গ্যাল-ম্ত্শান-দ্পাল-ব্জাং-পো সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোর পৌত্র ও চতুর্থ সা-স্ক্যা-খ্রি-'দ্জিন ব্সোদ-নাম্স-র্ত্সে-মো এবং পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের ভ্রাতা দ্পাল-ছেন-'ওদ-পোর () পুত্র ছিলেন। তার মাতার নাম ছিল মা-গ্চিগ-ন্যি-থ্রি-ছাম ()।
কুন-দ্গা'-র্গ্যাল-ম্ত্শান-দ্পাল-ব্জাং-পো পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের প্রধান শিষ্য ছিলেন। তিনি গ্সাং-ফু বৌদ্ধবিহারের বৌদ্ধ ভিক্ষু শু-স্তোন-র্দো-র্জে-ক্যাব্স () ছাড়াও ৎশুর-স্তোন-গ্ঝোন-নু-সেং-গে () এবং জি-বো-লহে-পা-ব্যাং-ছুব-'ওদ () নামক বৌদ্ধ পণ্ডিত তাকে শিক্ষাদান করেন। তিনি বিখ্যাত কাশ্মীরি বৌদ্ধ পণ্ডিত শাক্যশ্রীভদ্রের নিকট ১২০৮ খ্রিষ্টাব্দে দীক্ষাগ্রহণ করে তার নিকট অভিধর্ম, বিনয়, প্রজ্ঞাপারমিতা, মধ্যমক, ব্যাকরণ, তর্কবিদ্যা ও কাব্যশাস্ত্র সম্বন্ধে শিক্ষালাভ করেন। ১২৪০ খ্রিশটাব্দে সাক্য পণ্ডিত স্ক্যিদ-গ্রোং যাত্রা করে তর্কযুদ্ধে হরিনন্দ নামক বৌদ্ধ পণ্ডিতকে পরাজিত করেন।
১২৪৪ খ্রিষ্টাব্দে মঙ্গোল সম্রাট ওগেদেই খানের পুত্র খোদান খানের আমন্ত্রণে সাক্য পণ্ডিত তার ভ্রাতা ব্সোদ-নাম-র্গ্যাল-ম্ত্শানের () দুই পুত্র 'গ্রো-ম্গোন-ছোস-র্গ্যাল-'ফাগ্স-পা () এবং ফ্যাগ-না-র্দো-র্জেকে () সঙ্গে নিয়ে তিন বছর ধরে লিয়াংঝৌ যাত্রা করেন। লিয়াংঝৌ পৌঁছে তিনি খোদান খানের চর্মরোগের চিকিৎসা করে তাকে নিরাময় করেন। খোদান খান তার প্রভাবে প্রভাবিত হয়ে বৌদ্ধ ধর্ম গ্রহণ করেন এবং সাক্য পণ্ডিতকে তিব্বতের শাসনকর্তা নিযুক্ত করলে তিনি তিব্বতের অন্যান্য নেতাদেরকে মঙ্গোল সম্রাটের কাছে সমর্পণ করার অনুরোধ করেন। কিন্তু এই আবেদনে বিশেষ সাড়া পাওয়া যায় নি। যাই হোক, সাক্য পণ্ডিতের সঙ্গে খোদান খানের সম্পর্ক তিব্বতের রাজনৈতিক ইতিহাসে ম্ছোদ-য়োন () বা পুরোহিত ও পৃষ্ঠপোষকের সম্পর্কের সূচনা করেন।
তিনি প্রায় একশতের ওপর গ্রন্থ রচনা করেন। তার উল্লেখযোগ্য রচনাগুলি হল-
সাক্য পণ্ডিত শাক্যশ্রীভদ্রের সাথে ধর্মকীর্তির প্রমাণবার্ত্তিকা এবং সংঘশ্রীর সাথে শঙ্করানন্দের প্রমাণবার্ত্তিকাটীকা অনুবাদ করেন। তিনি চন্দ্রগোমীর সংক্ষিপ্তপ্রনিধান, অমরসিংহের অমরকোশ ও দন্ডীনের কাব্যদর্শও অনুবাদ করেন। তার অন্যান্য অনুবাদকর্মগুলি হল আর্যগুহ্যমণিতিলক্তন্ত্র, আর্যবজ্রপাতালতন্ত্ররাজ, গণচক্রবিধি, সর্বতথাগতকায়বাকচিত্ত গুহ্যালঙ্করাব্যূহতন্ত্ররাজ, যুগনদ্ধপ্রকাশসেকপ্রক্রিয়া, বজ্রকীলমূলান্তরা প্রভৃতি।
হাথিগুম্ফা শিলালিপি

হাথিগুম্ফা শিলালিপি ভারতের উড়িষ্যা রাজ্যের ভুবনেশ্বর শহরের নিকটবর্তী উদয়গিরি পাহাড়ের দক্ষিণ দিকে অবস্থিত "হাথিগুম্ফা" নামক চৌদ্দ নম্বর গুহার দেওয়ালে উত্কীর্ণ একটি প্রাচীন শিলালিপি। এই শিলালিপি মধ্য-পশ্চিম প্রাকৃত ভাষায় ব্রাহ্মী লিপিতে খ্রিস্টপূর্ব দ্বিতীয় শতকে কলিঙ্গ সম্রাট খারবেল কর্তৃক উত্কীর্ণ হয়।
১৮২০ খ্রিষ্টাব্দে এ. স্টার্লিং "এশিয়াটিক রিসার্চেস" নামক পত্রিকায় ও "অ্যান অ্যাকাউন্ট, জিওগ্রাফিক্যাল, স্ট্যাটিস্টিক্যাল অ্যান্ড হিস্টরিক্যাল অব ওড়িশা অর কটক" () নামক তার গ্রন্থে এই শিলালিপি সম্বন্ধে তথ্য প্রকাশ করেন। জেমস প্রিন্সেপ এই লিপির পাঠোদ্ধার করেন যা ১৮৩৭ খ্রিষ্টাব্দে জার্নাল অব দ্য এশিয়াটিক সোসাইটি অব বেঙ্গলে প্রকাশিত হয়, কিন্তু লিপিতে উল্লিখিত শাসকের নাম "ঐর" বলায় প্রিন্সেপের পাঠোদ্ধার ত্রুটিযুক্ত হয়। ১৮৭১ খ্রিষ্টাব্দে এইচ. লক এই লিপির একটি ছাঁচ প্রস্তুত করেন যা বর্তমানে কলকাতা শহরের ভারতীয় সংগ্রহালয়ে সংরক্ষিত রয়েছে। ১৮৭৭ খ্রিষ্টাব্দে আলেকজান্ডার কানিংহাম "কর্পাস ইন্সক্রিপ্টিওনাম ইন্ডিক্যারাম" নামক পত্রিকায় এই লিপি প্রকাশ করেন। ১৮৮০ খ্রিষ্টাব্দে রাজেন্দ্রলাল মিত্র "অ্যান্টিকুইটিজ অব ওড়িশা" নামক পত্রিকায় লিপিটির সামান্য পরিবর্তিত পাঠোদ্ধার প্রকাশিত করেন।
গুজরাটি পণ্ডিত ভগবানলাল ইন্দ্রজী এই শিলালিপির প্রথম সঠিক পাঠোদ্ধার করেন, যা তিনি ষষ্ঠ আন্তর্জাতিক প্রাচ্যবিদদের কংগ্রেসে উপস্থাপন করেন। ভগবানলাল ইন্দ্রজী প্রথম ব্যক্তি ছিলেন যিনি, লিপিতে উৎকীর্ণ শাসকের নাম খারবেল ঘোষণা করেন। ভগবানলাল ইন্দ্রজীর পাঠোদ্ধারে বেশ কিছু সন্দেহের অবকাশ থাকায় ঐতিহাসিক ভিনসেন্ট স্মিথ এই শিলালিপির পাঠোদ্ধারের জন্য কাশীপ্রসাদ জয়সওয়ালকে অনুরোধ করলে তিনি দুই বছর ধরে এই লিপি পাঠোদ্ধার ও সংস্কার করেন।
হাথিগুম্ফা শিলালিপি থেকে জানা যায় যে, চেত রাজবংশের কলিঙ্গাধিপতি মহারাজ মহামেঘবাহন খারবেল পনেরো বছর বয়সে যুবরাজ হিসেবে অভিষিক্ত হন এবং চব্বিশ বছর বয়সে সিংহাসনলাভ করেন। এই লিপি জৈন নমোকার মন্ত্রের মত একটি শ্লোক (নমো অরহন্তানং।। নমো সবসিধানং।। ; ) দিয়ে শুরু হয়েছে। লিপির ভাষ্য নিম্নরূপ:-
রাজত্বের চতুর্থ বছরের কিছু অংশ, সপ্তম, নবম এবং ত্রয়োদশ হতে সপ্তদশ বছরের বর্ণনা অস্পষ্ট বলে পাঠোদ্ধার করা সম্ভব হয়নি। তবুও কাশীপ্রসাদ জয়সওয়াল কিছু অংশের পাঠোদ্ধারে সক্ষম হয়েছিলেন। তার মতে চতুর্দশ বছরে পান্ড্য রাজা, ষোড়শ বছরে মৌর্যকাল বা মৌর্যাব্দ এবং ১৬৪ বছরের উল্লেখ রয়েছে, যদিও অধ্যাপক রমাপ্রসাদ চন্দ সহ অনেক ঐতিহাসিক মৌর্যাব্দ এবং ১৬৪ বছরের উল্লেখ সম্বন্ধে সন্দেহ প্রকাশ করেছেন।
শ্যামল গঙ্গোপাধ্যায়

শ্যামল গঙ্গোপাধ্যায় (২৫ মার্চ, ১৯৩৩ - ২৩ সেপ্টেম্বর, ২০০১) একজন ভারতীয় বাঙালি লেখক ও সম্পাদক ছিলেন। ছদ্মনাম- বৈকুন্ঠ পাঠক।
সাহিত্যিক শ্যামল গঙ্গোপাধ্যায়ের জন্ম অবিভক্ত ভারতের খুলনাতে(অধুনা বাংলাদেশ)। তার পিতার নাম মতিলাল ও মাতা কিরণবালা। আদি বাড়ি ছিল বরিশালে। পিতামহ যাত্রার দলে 'আয়ান ঘোষ' সাজতেন। দাদামশায় অর্থাৎ মায়ের কাকা ছিলেন স্বামী প্রজ্ঞানানন্দ। ছয় ভাই ও এক বোনের মধ্যে শ্যামল ছিলেন চতুর্থ। খুলনা জিলা স্কুলে তার প্রাথমিক শিক্ষা। দেশভাগের পর ১৯৪৭ সালে তার পরিবার কলকাতায় চলে আসে। শ্যামল গঙ্গোপাধ্যায় ছাত্রাবস্থায় রাজনীতির সাথে যুক্ত হয়ে পড়েন এবং বেলুড়ে ইস্পাত কারখানার কাজে যোগ দেন। শেষ পর্যন্ত ১৯৫৬ সালে স্নাতক পাশ করে কলকাতার দক্ষিণে সাহাপুর মথুরানাথ বিদ্যাপীঠে শিক্ষকতার চাকরিতে যোগ দেন ১৯৫৭ সালে এবং ১৯৬২ সাল পর্যন্ত পড়িয়েছিলেন। শিক্ষকতার জীবনে তিনি সহকর্মী হিসাবে পান সাহিত্যিক বরেন গঙ্গোপাধ্যায়কে। পরে কিছুদিন তিনি যাদবপুর বিশ্ববিদ্যালয়ে তুলনামূলক সাহিত্যে এম.এ পড়েন।
শ্যামল গঙ্গোপাধ্যায়ের প্রথম গল্প "চর" প্রকাশিত হয় 'অগ্রণী' পত্রিকায়। লেখালেখির সূত্রে তিনি আনন্দবাজার পত্রিকায় কর্মরত ছিলেন, ১৯৬১ সালে আনন্দবাজারে যোগ দেওয়ার পর তার ছোটগল্প হাজরা নস্করের যাত্রাসঙ্গী, ধানকেউটে ইত্যাদি প্রকাশিত হয়। তার প্রথম উপন্যাস বৃহন্নলা, কিন্তু দেশ পত্রিকায় ধারাবাহিকভাবে "কুবেরের বিষয় আশয়" প্রকাশিত হওয়ার পরেই শ্যামলের লেখনী বাংলা পাঠকমহলে সমাদৃত হয়। ব্যক্তিজীবনে বোহেমিয়ান, সুরসিক ও আড্ডাবাজ ছিলেন তিনি। আনন্দবাজার পত্রিকা গোষ্ঠীর অন্যতম কর্তা সন্তোষকুমার ঘোষের সাথে তার মনোমালিন্য হওয়ায় তিনি যুগান্তরে যোগ দেন। যুগান্তরের সাপ্তাহিক সাহিত্য পত্রিকা "অমৃত" সম্পাদনা করেছেন ছয় বছর। সাহিত্য বিষয়ক প্রবন্ধ লিখতেন "বৈকুন্ঠ পাঠক" ছদ্মনামে। ১৯৯১ খ্রিস্টাব্দে যোগ দেন আজকাল পত্রিকায় এবং আমৃত্যু এই পত্রিকায় যুক্ত ছিলেন।
দেশভাগের ওপর রচিত তার উপন্যাস "আলো নেই"। তার শেষ উপন্যাস হল "গঙ্গা একটি নদীর নাম"। ১৯৯০ সালে অবসরের পরে আজকাল পত্রিকা ও সাপ্তাহিক বর্তমানে নিয়মিত লিখতেন তিনি। গ্রামীণ জীবন, চাষবাস, সম্পর্কের জটিলতা ইত্যাদি শ্যামলের রচনার বৈশিষ্ট্য। ছোটদের জন্যে "সাধু কালাচাদের গল্প", "ভাস্কো ডা গামার ভাইপো", "ক্লাস সেভেনের মিস্টার ব্লেক" ইত্যাদি বই লিখেছেন। ১৯৯৩ সালে শ্যামল সাহিত্য আকাদেমি পুরস্কারে সম্মানিত হন তার বিখ্যাত উপন্যাস "শাহজাদা দারাশিকোহ" বইটির জন্যে। তার সম্পাদিত গ্রন্থ বাংলা নামে দেশ। শ্যামল গঙ্গোপাধ্যায়ের লেখা দেশ বিদেশের নানা ভাষাতে অনূদিত ও প্রকাশিত হয়েছে।
আনন্দবাজার পত্রিকায় কাজ করার সময় ১৯৬০ খ্রিস্টাব্দের ২২ মে ইতি সান্যালকে বিবাহ করেন। ১৯৬৫ খ্রিস্টাব্দের ১১ অক্টোবর হতে চম্পাহাটীতে বসবাস শুরু করেন। তাদের দুই কন্যারা হলেন মল্লিকা চৌধুরী (জামাতা - তুষার চৌধুরী) ও ললিতা চট্টোপাধ্যায় (জামাতা সমীর চট্টোপাধ্যায়)। ২০০০ খ্রিস্টাব্দের ৩০ সেপ্টেম্বর তার ব্রেন টিউমার ধরা পড়ে, অপারেশনের পর জানা যায় টিউমারটি ছিল ম্যালিগন্যান্ট। কিছুদিন অসুস্থতার পর সিঁথির এক বেসরকারি নার্সিংহোমে ২০০১ খ্রিস্টাব্দের ২৪ সেপ্টেম্বর পরলোক গমন করেন।
ইনানী সমুদ্র সৈকত

ইনানী সমুদ্র সৈকত বঙ্গোপসাগরের একটি উপকূলভূমি যা বিংশ শতাব্দীর শেষভাগে একটি পর্যটন কেন্দ্রে পরিণত হয়। কক্সবাজার জেলার পর্যটন সেক্টরে ইমারজিং টাইগার হচ্ছে ইনানী। বাংলাদেশের কক্সবাজার শহর থেকে প্রায় ২৭ কিলোমিটার দক্ষিণে ও হিমছড়ি থেকে ১৫ কিলোমিটার দূরে অবস্থিত ইনানী প্রবালগঠিত সমুদ্রসৈকত। পশ্চিমে সমুদ্র আর পূর্বে পাহাড়ের এক অপূর্ব জায়গাটি বাংলাদেশের অন্যতম একটি পর্যটন আকর্ষণ। মেরিন ড্রাইভ সড়ক ধরে কক্সবাজার থেকে ইনানী যেতে হয়।
কক্সবাজার থেকে টেকনাফ পর্যন্ত দীর্ঘ একশো বিশ কিলোমিটার সমুদ্র সৈকতের মধ্যে সবচেয়ে আকর্ষণীয় ইনানী সৈকত।
কুড়িল উড়ালসেতু

কুড়িল উড়ালসেতু, যা কুড়িল ফ্লাইওভার নামেই সমধিক পরিচিত, ঢাকার কুড়িল মোড়ে, বিমানবন্দর সড়ক ও প্রগতি সরণির সংযোগস্থলে ৩য় উড়ালসেতু। অন্য দুটি উড়ালসেতু হলো যথাক্রমে মহাখালী উড়ালসেতু ও খিলগাঁও উড়ালসেতু। সরকারিভাবে এটি অবশ্য কুড়িল বহুমুখী ফ্লাইওভার নামে পরিচিত। প্রকল্পটির লক্ষ্য হচ্ছে ঢাকার সঙ্গে পূর্বাচল নতুন শহরের সংযোগ স্থাপন, বিমানবন্দর সড়ক ও প্রগতি সরণি সংযোগস্থলের যানজট হ্রাস এবং নগরীর উত্তর-পশ্চিম অংশের পরিবহন যোগাযোগ ব্যবস্থার উন্নয়ন। এই সেতুটির নির্মাণ কাজের জন্য প্রাক্কলিত ব্যয় ধরা হয়েছে প্রায় ৩০৬ কোটি টাকা। প্রকল্পটি বাংলাদেশ সরকারের গৃহায়ন ও গণপূর্ত মন্ত্রণালয়ের অধীনে বাস্তবায়িত হচ্ছে। প্রকল্পটি বাস্তবায়ন করেছে রাজধানী উন্নয়ন কর্তৃপক্ষ। দুই বছরমেয়াদী প্রকল্পটি ২০১২ খ্রিষ্টাব্দের এপ্রিল মাসে সম্পন্ন হবে বলে প্রাক্কলিত হয়। কিন্তু পরে তা ২০১৩ খ্রিষ্টাব্দের ৪ আগস্ট দুপুর ১২টার দিকে জনগণের ব্যবহারের জন্য উন্মুক্ত করে দেয়া হয়।
উড়ালসেতুটির নির্মাণ কাজের উদ্বোধন ঘোষণা করেন বাংলাদেশ সরকারের প্রধানমন্ত্রী শেখ হাসিনা ২০১০ খ্রিষ্টাব্দের ২ মে। উড়ালসেতুটি নির্মাণে রাজউক-এর নিজস্ব তহবিল থেকে ব্যয় করা হচ্ছে। সেতুটি আরসি গ্রিডার ও পিসি বক্স গ্রিডার উভয় পদ্ধতির মিশ্রণে তৈরি হচ্ছে। পুরো সেতুটির সড়ক-দৈর্ঘ্য হবে ৩.১ কিলোমিটার। সেতুটির উচ্চতা ১৪.৫ মিটার (৪৭.৫৭ ফুট) এবং প্রস্থ ৯.২ মিটার (৩০.১৮ ফুট)। উড়াল সেতুটির মধ্যে থাকবে ৪টি লুপ বা ঘুর্ণি। এর নির্মাণে পাইলিং হবে ২৯২টি, "পায়ার" হবে ৬৭টি। পাইল কেপ হবে ৬৮টি। এই প্রকল্পের অধীনে ৩০০ ফুট প্রশস্ত একটি সংযোগ সড়কও নির্মিত হবে। প্রকল্পটি বাস্তবায়নে প্রকল্পের অধীন প্রচুর জমি সরকার অধিগ্রহণ করে, ফলে উচ্ছেদ করা হয় অনেক স্থাপনা। উড়ালসেতুটির উদ্বোধনকালীন ৩ দশমিক ১ কিলোমিটার দীর্ঘ এই উড়ালসেতুর নির্মাণ খরচ প্রাক্কলিত হয় ৩০৩ কোটি টাকা।
উড়ালসেতুটির নির্মাণ কাজ বাস্তবায়নে রয়েছে রাজউক। নির্মাণ কাজে জড়িত রয়েছে "প্রজেক্ট বিল্ডার্স লিমিটেড" নামে একটি ঠিকাদারি প্রতিষ্ঠান। উদ্বোধনের প্রারম্ভলগ্ন থেকেই এর নির্মাণ কাজ জোরেসোরে শুরু হয়। এছাড়া নির্মাণ কাজ ধীরগতিতে চলছে বলেও পত্রপত্রিকায় আশঙ্কা প্রকাশ করা হয়। নির্মাণে ধীরগতির জন্য নির্মাণ প্রতিষ্ঠানের জনবল ও যন্ত্রবলের ঘাটতি এবং রেলওয়ের জমি অধিগ্রহণে জটিলতাকে দায়ী করা হয়। নির্মাণ চলাকালীন রাস্তায় বোটল নেক তৈরি হওয়ায় এসময় রাস্তাগুলোতে প্রতিদিনই তৈরি হয় প্রবল যানজট। কিন্তু ২০১৩ খ্রিষ্টাব্দের ৪ আগস্ট উড়ালসেতুর উদ্বোধন হবার পর এই চিত্র পাল্টে যায়, এবং বিনা জ্যামে বিশ্বরোড মোড় পার হতে পারে বিভিন্ন দিক থেকে আসা যানবাহনসমূহ। তবে উদ্বোধনকালীন সময়ে এর চারটি লুপের মধ্যে একটি, দুটি ফুটওভারব্রিজ ও লেকের শেষ পর্যায়ের কাজ ও সৌন্দর্যবর্ধনের কাজ বাকি ছিল (প্রেক্ষিত: ২৪ আগস্ট ১৯:৪০)।
পটারমোর

পটারমোর (ইংরেজিতে Pottermore) জে কে রাউলিং, TH_NK এবং সোনি এর যৌথ উদ্যোগে নির্মিত একটি আসন্ন ওয়েবসাইট। ওয়েবসাইটটি মূলত হ্যারি পটার উপন্যাস সিরিজের সাতটি বইয়ের ই-বুক এবং অডিওবুক সংস্করণ বিক্রি করবে, পাশাপাশি হ্যারি পটারের জাদু দুনিয়ায় উল্লেখিত স্থান, কাল, চরিত্র ও অন্যান্য বিষয়ের জন্য রাউলিং লিখিত প্রায় ১৮০০০ শব্দবিশিষ্ট অতিরিক্ত তথ্য, ব্যাকগ্রাউন্ড ও সেটিংস প্রভৃতি বিষয় অন্তর্ভুক্ত করবে, যা পূর্বে কখনো প্রকাশিত হয় নি। ওয়েবসাইটটি ৩১ জুলাই ২০১১ (রাউলিং এবং তার সৃষ্ট চরিত্র হ্যারি পটারের জন্মদিন) নিবন্ধীকরণ সম্পন্ন করা প্রথম এক মিলিয়ন ভক্তদের জন্য এবং ১ অক্টোবর ২০১১ সকলের জন্য উন্মুক্ত করা হবে।
২০১১ সালের জুন মাসে সর্বপ্রথম একটি ওয়েবপেজে প্রকল্পটি ঘোষিত হয়। ওয়েবপেজে ইউটিউব চ্যানেলের একটি লিঙ্ক সংযুক্ত করা হয় যেখানে ওয়েবসাইটটির জন্য কাউন্টডাউন দেখানো হয়। ২৩ জুন রাউলিং একটি ইউটিউব ভিডিওর মাধ্যমে সাইটটির কিছু বিবরণ প্রকাশ করেন।
ব্যবহারকারীরা ভিন্ন আঙ্গিকের পঠন অভিজ্ঞতা অথবা "মুহূর্ত"- এর সঙ্গে অংশগ্রহণ করতে পারবে যার সূচনা হবে প্রথম বই "হ্যারি পটার অ্যান্ড দ্য ফিলোসফার্স স্টোন" দিয়ে। একটি ব্যবহারকারী নাম নির্বাচনের মাধ্যমে, ব্যবহারকারীরা সাইটটির অধ্যায়সমূহে হ্যারিকে "অনুসরণ" করার অভিজ্ঞতা লাভ করতে পারবে। অন্যান্য বিষয়ের মধ্যে, ব্যবহারকারীর ডায়াগন অ্যালি ভ্রমণ করতে পারবে, যে কোন একটি হগওয়ার্টস হাউজের সদস্য হতে পারবে এবং বিভিন্ন জাদুমন্ত্র শিখতে সক্ষম হবে। কীভাবে এসব ওয়েবসাইটটিতে অন্তর্ভুক্ত হবে তা এখনও অজানা। তবে এধরনের অনলাইন বই পাঠের অভিজ্ঞতার যৌক্তিকতার ব্যাপারে অনলাইন বই বিক্রেতা প্রতিষ্ঠান যেমন আমাজন তাদের উদ্বেগ প্রকাশ করেছে।
মাগল

মাগল (ইংরেজিতে Muggle) বলতে, জে কে রাউলিং রচিত "হ্যারি পটার" উপন্যাস সিরিজে, জাদুক্ষমতাহীন সাধারণ মানুষ, অর্থাৎ যারা জাদুবিশ্বের অন্তর্ভুক্ত নয় তাদের বোঝায়। "স্কুইব" এবং "মাগল-বর্ন" এর সাথে মাগলদের পার্থক্য আছে। স্কুইব বলতে বোঝায় এমন মানুষকে যাদের পিতামাতা জাদুকর অথচ তাদের নিজেদের জাদুক্ষমতা নেই, অর্থাৎ জাদুকর নয়। মাগল-বর্ন স্কুইবের বিপরীত, অর্থাৎ মাগলবর্ন বলতে এমন জাদুকর ও ডাইনীদের বোঝায় যাদের পিতামাতার কোন জাদুক্ষমতা ছিল না, অথচ তারা নিজেরা জাদুকর। মাগল শব্দটি সর্বপ্রথম দেখা যায় প্রথম বই "হ্যারি পটার অ্যান্ড দ্য ফিলোসফার্স স্টোন" এর প্রথম অধ্যায়ে, যখন বেগুনী আলখাল্লা পরিহিত একজন অদ্ভুত লোক হ্যারির আঙ্কেল ভার্নন ডার্সলিকে "মাগল" বলে সম্বোধন করেছিল। মাগল শব্দটির অস্তিত্ব হ্যারি পটারের আগেও লক্ষ্য করা যায়, তবে তা অপ্রচলিত ছিল।
হ্যারি পটার বইগুলোতে "মাগল" শব্দটি অনেক সময় নিন্দাসূচক অর্থে ব্যবহৃত হয়েছে। যেহেতু মাগল বলতে এমন কোন ব্যক্তিকে বোঝায় যে জাদুসম্প্রদায়ের সদস্য নয়, সেহেতু মাগলরা জাদুকর এবং ডাইনীদের দৃষ্টিতে সাধারণ মানুষ হিসেবে বিবেচিত হয়। রাউলিং এর মতে, হগওয়ার্টস স্কুলের এক চতুর্থাংশ ছাত্রছাত্রীই মাগলবর্ন অর্থাৎ তাদের বাবা-মা মাগল। এছাড়া আরো অনেকে রয়েছে যাদের বাবা-মায়ের মধ্যে অন্তত একজন মাগল ও অপরজন জাদুকর। এদেরকে বলা হয় হাফ-ব্লাড। এছাড়া কোন জাদুকরের সাম্প্রতিক পূর্বপুরুষদের মধ্যে কোন মাগল থাকলে তাদেরকেও হাফ-ব্লাড বলা হয়।
"হ্যারি পটার" বইসমূহে, মাগলরা জাদুবিশ্বের অস্তিত্ব সম্পর্কে সম্পূর্ণরূপে অজ্ঞ এবং তারা জাদুবিদ্যার অস্তিত্বে বিশ্বাস করে না। যদিবা কখনো কখনো কোন মাগল ঘটনাক্রমে জাদুর অস্তিত্ব সম্পর্কে অবগত হয়, তাহলে সাথে সাথে জাদু মন্ত্রণালয় অবলিভিয়েটরদের পাঠিয়ে দেয়। তাদের কাজ হল মাগলদের স্মৃতি থেকে ঐ ঘটনাটি মেমোরি চার্মের মাধ্যমে মুছে দেয়া, যাতে উক্ত মাগল সেই ঘটনাটি সম্পূর্ণভাবে ভুলে যায়।
কিছু কিছু মাগল অবশ্য জাদুবিশ্বের অস্তিত্ব সম্পর্কে অবগত। এদের মধ্যে রয়েছে জাদুক্ষমতাসম্পন্ন ছেলেমেয়েদের বাবা-মা যেমন- হারমায়োনি গ্রেঞ্জার এর পিতামাতা, মাগল প্রধানমন্ত্রী (গ্রেট ব্রিটেন এর বর্তমান ও পূর্ববর্তী প্রধানমন্ত্রী), ডার্সলি পরিবার (হ্যারির একমাত্র জীবিত আত্মীয়) এবং জাদুকর ও ডাইনীদের পরিবারের অ-জাদুকর সদস্যরা।
রাউলিং বলেছেন, তিনি "মাগ" শব্দটি থেকে "মাগল" শব্দটি তৈরি করেছেন। "মাগ" একটি ইংরেজি শব্দ, যার অর্থ সহজে বোকা বানানো যায় এমন কেউ।
"মাগল" শব্দটি বর্তমানে অন্যান্য বিভিন্ন ক্ষেত্রে ব্যবহৃত হয়ে থাকে, এবং এর অর্থ হ্যারি পটার সিরিজের বইসমূহের প্রায় সমার্থক। হ্যারি পটারে মাগল (Muggle) শব্দটির প্রথম অক্ষর বড় হাতের হলেও অন্যান্য ক্ষেত্রে সাধারণত ছোট হাতের লেখা হয়। 
স্কুইব
কুমিল্লা সিটি কর্পোরেশন

কুমিল্লা সিটি কর্পোরেশন বাংলাদেশের একটি সিটি করপোরেশন প্রশাসন ও স্বায়ত্তশাসিত প্রতিষ্ঠান। এই প্রশাসন কুমিল্লা জেলার কেন্দ্রে অবস্থিত কুমিল্লা মহানগরীর উন্নয়ন ও রক্ষনাবেক্ষণ কর্মকাণ্ড পরিচালনা করে থাকে।
এই সিটি কর্পোরেশনের কার্যক্রম প্রায় ৫৩ দশমিক ০৪ বর্গ কিলোমিটার আয়তনের ২৭টি ওয়ার্ড বিশিষ্ট কুমিল্লা মেগাসিটির মধ্যে বিস্তৃত, যার আওতায় দশ লক্ষাধিক মানুষ বসবাস করে। এই প্রতিষ্ঠানটিতে আগে কুমিল্লা পৌরসভা ও কুমিল্লা সদর দক্ষিণ পৌরসভা নামে দুটি পৌরসভা ছিল। ১০ জুলাই, ২০১১ তারিখে বাংলাদেশের স্থানীয় সরকার মন্ত্রণালয় এক অধ্যাদেশ জারি করে প্রশাসন পৌরসভা দুটিকে একটি সিটি কর্পোরেশনের মর্যাদা দেয়।
১৭৯০ সালে তৎকালীন ত্রিপুরা জেলা প্রশাসন গঠনের মধ্য দিয়ে আজকের কুমিল্লা পৌর প্রশাসনের ইতিহাস শুরু হয়েছিল। ১৯৪৭ সালের দেশ বিভাগের সময়ে মূল ত্রিপুরা জেলা ভারতের নব গঠিত ত্রিপুরা রাজ্যে অন্তর্ভুক্ত হয় এবং তৎকালীন পাকিস্তানের অন্তর্ভুক্ত কুমিল্লা অংশে নতুন কুমিল্লা জেলা প্রশাসন প্রতিষ্ঠিত হয়। অধুনা ব্রাহ্মণবাড়িয়া ও চাঁদপুর জেলা তখন কুমিল্লা জেলার অন্তর্ভুক্ত দুটি উপ প্রশাসনের আওতাধীন ছিল।
১৮৯০ দশকে মাঝামাঝি সময়ে প্রতিষ্ঠিত কুমিল্লা পৌরসভা ছিল কুমিল্লা পৌর শহরের প্রথম প্রশাসনিক প্রতিষ্ঠান। এটির নির্বাহী প্রধান নাগরিকদের সরাসরি ভোটে নির্বাচিত হতেন।
সিটি কর্পোরেশন আত্মপ্রকাশের আগে কুমিল্লা পৌর শহর প্রায় ১২৫ বছরের অধিক সময় যাবত পৌরসভার দ্বারা নিয়ন্ত্রিত হয়ে আসছিল। এই সময়ে কুমিল্লার রাজনৈতিক ও ব্যবসায়িক গুরুত্ব এবং জনসংখ্যা উভয়ই বৃদ্ধি পেয়েছে। এই অবস্থায় ২০ আগস্ট, ২০০৯ তারিখে স্থানীয় সরকার মন্ত্রণালয়ের কাছে কুমিল্লা পৌরসভা ও কুমিল্লা সদর দক্ষিণ পৌরসভাকে সিটি কর্পোরেশনে রূপান্তরের জন্য কুমিল্লা জেলা প্রশাসনের তরফ থেকে একটি আবেদন পাঠানো হয়।
এই আবেদনের ভিত্তিতে ৪ মার্চ, ২০১১ তারিখে স্থানীয় সরকার মন্ত্রণালয়ের এক অভ্যন্তরীণ বৈঠকে বিদ্যমান পৌরসভা প্রশাসনগুলোর মাঝে গুরুত্বপূর্ণ চারটিকে সিটি কর্পোরেশনে উত্তীর্ণ করার সিদ্ধান্ত নেয়া হয়।
২৩ জুন, ২০১১ তারিখে স্থানীয় সরকার মন্ত্রণালয়ের এক আনুষ্ঠানিক ঘোষণার মধ্য দিয়ে কুমিল্লা পৌরসভা ও কুমিল্লা সদর দক্ষিণ পৌরসভার অস্তিত্ব বিলুপ্ত ঘোষণা করা হয়। এই সিদ্ধান্তটি ছিল কুমিল্লা সিটি কর্পোরেশন গঠনের উদ্দেশ্যে চূড়ান্ত সরকারি পদক্ষেপ।
পরে ১০ জুলাই, ২০১১ তারিখে স্থানীয় সরকার মন্ত্রণালয়ে থেকে এক প্রজ্ঞাপন জারি করে কুমিল্লা সিটি কর্পোরেশন গঠন ও এর কার্যক্রম আরম্ভের ঘোষণা দেয়া হয়।
কুমিল্লা আদর্শ সদর উপজেলার মধ্যাংশে কুমিল্লা সিটি কর্পোরেশনের অবস্থান। এর পশ্চিমে দুর্গাপুর দক্ষিণ ইউনিয়ন ও দুর্গাপুর উত্তর ইউনিয়ন, উত্তরে গোমতী নদী ও আমড়াতলী ইউনিয়ন, উত্তর-পূর্বে পাঁচথুবী ইউনিয়ন, পূর্বে জগন্নাথপুর ইউনিয়ন এবং দক্ষিণে কুমিল্লা সদর দক্ষিণ উপজেলার চৌয়ারা ইউনিয়ন ও বিজয়পুর ইউনিয়ন অবস্থিত।
আনন্দ কুমারস্বামী

আনন্দ কেন্তিশ মুথু কুমারস্বামী (, ; ২২ আগস্ট ১৮৭৭ - ৯ সেপ্টেম্বর ১৯৪৭) ছিলেন একজন সিলোনীয় অধিবিদ্যাবিদ, ইতিহাসবিদ ও ভারতীয় শিল্পের দার্শনিক যিনি পশ্চিমে ভারতীয় সংস্কৃতির প্রাথমিক ব্যাখ্যাকারী ছিলেন। তাকে "একজন যুগান্তকারী তাত্ত্বিক হিসেবে বর্ণনা করা হয়েছে যিনি পশ্চিমা বিশ্বে প্রাচীন ভারতীয় শিল্পকলা প্রবর্তনের জন্য মূলত দায়ী ছিলেন"।
সুলতানা নুরুন নাহার

সুলতানা নুরুন নাহার বাংলাদেশী-মার্কিন পারমাণবিক জ্যোতিঃপদার্থবিজ্ঞানী। তিনি সক্রিয় ছায়াপথ কেন্দ্রীন থেকে আসা লৌহ রেখার মডেল প্রণয়নের জন্য বিখ্যাত। বর্তমানে কর্মরত আছেন মার্কিন যুক্তরাষ্ট্রের ওহায়ো স্টেট ইউনিভার্সিটির পরমাণবিক জ্যোতিঃপদার্থবিজ্ঞান গবেষণা বিভাগে। তার জন্ম বাংলাদেশের ঢাকায়। বর্তমানে (২০১১) তিনি যুক্তরাষ্ট্রের ওহায়ো প্রদেশের কলাম্বাস শহরে বাস করেন।
সুলতানা নুরুন নাহার মনিজা রহমান বালিকা উচ্চ বিদ্যালয় থেকে লেটার মার্কসহ প্রথম শ্রেণীতে এসএসসি পাশ করেন। তিনি সেন্ট্রাল উইমেন্স কলেজ থেকে প্রথম শ্রেণীতে এইচএসসি পাশ করেন। ঢাকা বিশ্ববিদ্যালয় এর পদার্থবিজ্ঞান বিভাগ থেকে ১৯৭৭ সালে বিএসসি (সম্মান) ডিগ্রি অর্জন করেন।। ঢাকা বিশ্ববিদ্যালয়ে অসাধারণ ফলাফলের জন্য কালীদাস বৃত্তি লাভ করেন। উল্লেখ্য, সুলতানা নাহার প্রথম ছাত্রী যিনি পদার্থবিজ্ঞান বিভাগে প্রথম শ্রেণীতে প্রথম স্থান অর্জন করেন। ১৯৭৯ সালে ঢাকা বিশ্ববিদ্যালয় এর তাত্ত্বিক পদার্থবিজ্ঞান বিভাগ থেকে এমএসসি ডিগ্রি অর্জন করেন। ১৯৮২ সালে মিশিগানের ওয়েন স্টেট ইউনিভার্সিটি থেকে কোয়ান্টাম অপ্টিক্সে মাস্টার্স করেন। ১৯৮৭ সালে একই বিশ্ববিদ্যালয় থেকে পিএইচডি করেন।
নাহার, ইলেকট্রন-আয়ন পুনঃসমন্বয়, ছবি-এক্সট্রিটেশন ও ডি-এক্সটেশন এবং ইলেকট্রন-আয়ন বিচ্ছুরিত-সহ অ্যাস্ট্রোফিজিক্যাল ও ল্যাবরেটরি প্লামাস-এ রেডিওটিভ এবং কলিসিনাল অ্যাটমিক প্রসেসের উপর ব্যাপকভাবে প্রকাশিত হয়েছে । বায়োমেডিক্যাল অ্যাপ্লিকেশনের জন্য তিনি ডিইলেকট্রনিক স্যাটেলাইট লাইন, তাত্ত্বিক স্পেকট্রোস্কোপি এবং গ্র্যাভিটেশনাল ন্যানোস্পেকট্রোস্কোপি-তেও কাজ করেছেন। তিনি আন্তর্জাতিক   Opacity Project" এবং "Iron Project," সহযোগিতার সদস্য।
সুলতানা নাহার ২০১১ সালে ক্যাম্ব্রিজ বিশ্ববিদ্যালয় প্রেস থেকে "Atomic Astrophysics and Spectroscopy" নামে একটি বই প্রকাশ করেন।
ক্যাথরিন জিটা-জোন্স

ক্যাথরিন জিটা-জোন্স (, ; জন্ম: ২৫শে সেপ্টেম্বর ১৯৬৯) একজন ওয়েলসীয় অভিনেত্রী। মঞ্চ অভিনেত্রী হিসেবে ক্যারিয়ার শুরু করে ব্রিটিশ ও মার্কিন টেলিভিশন এ অভিনয়ের পর হলিউড এ পা রাখেন। ১৯৯৮ সালের "দ্য মাস্ক অব জরো" চলচ্চিত্রতে অভিনয়ের মাধ্যমে বিখ্যাত হয়ে উঠেন এই অভিনেত্রী। পরবর্তীতে ২০০০ সালে "ট্রাফিক" চলচ্চিত্রে অভিনয়ের জন্য সহযোগী অভিনেত্রী হিসেবে গোল্ডেন গ্লোব এ্যাওয়ার্ড জিতে নেন। ২০০২ সালে "শিকাগো" চলচ্চিত্রের জন্য তিনি অস্কার লাভ করেন।
গুগল+

গুগল+ (উচ্চারণ: গুগল প্লাস, সংক্ষিপ্ত ব্যবহার: জি+) (ইংরেজি:Google+, Google Plus, G+) হচ্ছে গুগলইনকর্পোরেশনের একটি সোশাল নেটওয়ার্কিং বা সামাজিক যোগাযোগ ওয়েব সেবা। গুগল এই সেবাটি ২৮ জুন ২০১১ তে পরীক্ষামূলকভাবে চালু করে। এই সেবাটির মাধ্যমে গুগলের অন্যান্য সেবাগুলো ব্যবহার করা যায়। ধারণা করা হয়, ৭৫০ মিলিয়ন ব্যবহারকারীর অপর সামাজিক যোগাযোগ সাইট ফেইসবুকের সাথে প্রতিদ্বন্দ্বিতায় গুগল এই সেবা চালু করে।
৮ অক্টোবর ২০১৮ গুগল ঘোষণা করে যে, আগস্ট ২০১৯ এ গুগল+ ভোক্তা সংস্করণটি বন্ধ হবে বলে জানানো হয়। গুগল+ এর ব্যবহারকারীর সংখ্যা কমার কারণে তারা এই সিন্ধান্তে আসে।
মিগ-২৫

মিগ ২৫ () হল ১৯৬০-এর দশকের শেষের দিকে সোভিয়েত ইউনিয়নের উদ্ভাবিত অন্যতম যুদ্ধ বিমান। রাশিয়ার তৈরি একটি জঙ্গি বিমান। মিগ ২৫ মূলত সুপারসনিক ইন্টারসেপ্টর এয়ারক্রাফট। পরে এর কিছু ভার্শনে রিকনের আ্যরেন্জমেন্ট করে এটাকে রিকোনসেনেস-বোম্বার রে কনভার্ট করা হয়েছিলো । ১৯৫৯ এর প্রস্তুতকারক সোভিয়েত ইউনিয়ন। ১৯৭০ সালে সার্ভিসে যোগ দেবার সময় এটি ছিলো অন্যতম দ্রুতগতির ফাইটার। মিগ ২৫ এর প্রোজেক্টের কাজ শুরু হয়েছিলো সালে মিগ ২১, ২৩ থেকে উন্নত মানের ফাইটার মিগ তৈরির উদ্দেশ্যে। ১৯৬১ এ সোভিয়েতরা এই প্রজেক্টের আমুল পরিবর্তন করে লক্ষ্য ঠিক করে একটি হাই অলটিটউড ইন্টারসেপ্টরের যা কিনা দ্রুত গতি সম্পন্ন, এয়ার টু এয়ার ফাইটে দক্ষ, অল ওয়েদার ফ্রি এবং যেকোন পরিস্থিতে স্ট্রাইকিং এ ক্যাপাবল এবং এই বিমান তৈরি দায়িত্ব পায় মিকোয়ান ডিজাইন ব্যুরো। আমেরিকানরা মিগ ২৫ কে ন্যাটো কমান্ড নেম দিয়েছিলো "ফক্সব্যাট"। ১৯৭৬ সালের আগ পর্যন্ত মিগ ২৫ বাকি দুনিয়ার কাছে অচেনা একটা বিমান হিসাবেই ছিলো।
পাইলট : ১ জন (ইন্টারসেপ্টর ভার্শন) 
২ জন (রিকন ভার্শন)
লেংথ: ৬৪ ফিট ১০ ইন্চি
উইং স্প্যান : ৪৬ ফিট
শক্তির উৎস: 2 × Tumansky R-15B-300 afterburning turbojets
সর্বচ্চো গতি : হাই অলটিটউডে
ক্রুজিং : ম্যাক ২.৮ (৩২০০ কি.মি./ঘণ্টা )
আফটার বার্নিং : ম্যাক ৩.২ (৩৫০০ কি.মি./ঘণ্টা )
রেন্জ :
কমব্যাট রেন্জ : ১৭৩০ কি.মি. বা ১৭৭৫ মাইল
ফেরি রেন্জ :
টেস্ট ক্রিকেট রেকর্ডের তালিকা

টেস্ট ক্রিকেট রেকর্ড হলো টেস্ট ক্রিকেটে বিভিন্ন দল ও খেলোয়াড়ের যাবতীয় রেকর্ড, পরিসংখ্যান তুলে ধরা ও তুলনা করা। ক্রিকেট খেলায় টেস্ট ক্রিকেট এমন একটি ধারা বা পর্যায় যা আন্তর্জাতিক ক্রিকেট কাউন্সিলের বা আইসিসি'র পূর্ণাঙ্গ সদস্যদের নিয়ে খেলা হয়। আন্তর্জাতিক ক্রিকেট কাউন্সিলে সর্বমোট সদস্য দেশের সংখ্যা ১২টি। নামের আদ্যাক্ষর অনুযায়ী দেশগুলো হলো: আফগানিস্তান, অস্ট্রেলিয়া, বাংলাদেশ, ইংল্যান্ড, ভারত, আয়ারল্যান্ড, নিউজিল্যান্ড, পাকিস্তান, দক্ষিণ আফ্রিকা, শ্রীলঙ্কা, ওয়েস্ট ইন্ডিজ এবং জিম্বাবুয়ে। আভিজাত্যের প্রতীক হিসেবে খ্যাত টেস্ট ক্রিকেটে আফগানিস্তান ও আয়ারল্যান্ড নবীনতম দেশ হিসেবে অভিষেক ঘটায় ২০১৮ সালে। বর্তমানে টেস্ট, একদিনের আন্তর্জাতিক ক্রিকেট, টি-২০ ইত্যাদি বিভিন্ন ধরনের ক্রিকেট সমগ্র বিশ্বে খেলা হচ্ছে। তন্মধ্যে মূল খেলা হিসেবে টেস্ট খেলাকেই বিবেচিত করে থাকেন ক্রিকেটবোদ্ধারা। টেস্ট ম্যাচ একদিনের আন্তর্জাতিক খেলার চেয়ে ভিন্নতর ধাঁচের। খেলায় অংশগ্রহণকারী উভয় দল দু'টি করে ইনিংস খেলতে পারে এবং ইনিংসে নির্দিষ্ট কোন ওভার সংখ্যার সীমাবদ্ধতা নেই। টেস্ট ক্রিকেট ১ম শ্রেণীর ক্রিকেটের একটি উপ-সেট। তাই টেস্টের পরিসংখ্যান এবং রেকর্ডগুলোও ১ম শ্রেণীর ক্রিকেটে রেকর্ড হিসেবে বিবেচিত হয়। টেস্টের সময়সীমা বর্তমানে ৫ দিনের। মাঝে মাঝে দু'দিন পর একদিনের জন্য বিরতি দিয়ে পুনরায় আরো তিনদিন খেলার সময়সীমা যুক্ত হতে দেখা যায়। কিন্তু টেস্টের ইতিহাসে দেখা যায় যে, সম্পূর্ণ খেলাটির মেয়াদকাল তিন দিন থেকে শুরু করে অসীম সময় পর্যন্ত সীমাবদ্ধ ছিল।
সর্বাধিক টেস্ট শতক
২০০৮ গ্রীষ্মকালীন অলিম্পিকে সাঁতার – মহিলাদের ১০০ মিটার বাটারফ্লাই

২০০৮ অলিম্পিক গেমসে মহিলাদের ১০০মিটার বাটারফ্লাই বিভাগের প্রতিযোগিতা আগস্টের ৯ ও ১১ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে বাটারফ্লাই স্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়।
সেমিফাইনাল ও ফাইনাল ছাড়া সর্বমোট সাতটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ৫৯.৩৫সেকেন্ড(A মান) এবং ১:০১.৪৩সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই প্রতিযোগিতায় কোনো নতুন বিশ্ব বা অলিম্পিক রেকর্ডের সৃষ্টি হয়নি।
Q = সেমিফাইনালের যোগ্যতাঅর্জনকারী (বিজোড়ক্রমের প্রতিযোগিনীরা যাবেন দ্বিতীয় হিটে ও জোড়ক্রমের প্রতিযোগিনীরা যাবেন প্রথম হিটে)
AS = এশীয় রেকর্ড (Asian Record)
AF = আফ্রিকান রেকর্ড (African Record)
NR = জাতীয় রেকর্ড (National Record)
PB = ব্যক্তিগত সেরা (Personal Best)
AM = আমেরিকান রেকর্ড (Americas Record) | AS = এশীয় রেকর্ড (Asian Record)
OC = ওশেনীয় রেকর্ড (Oceania Record)
দৈনিক সকালের খবর

দৈনিক সকালের খবর ছিলো বাংলাদেশ থেকে প্রকাশিত বাংলা ভাষার একটি দৈনিক সংবাদপত্র। পত্রিকাটি র‌্যাংগস গ্রুপের মালিকানায় পরিচালিত হতো। ১৪ সেপ্টেম্বর ২০১৭ তারিখে এটি বন্ধ হয়ে যায়। পত্রিকাটি বন্ধের সময় এর সম্পাদক ছিলেন কমলেশ রায়।
সকালের খবরের নিয়মিত আয়োজনে আছে- 
ফিচারপাতা হিসেবে আছে-
মারিন ল্য পেন

মারীন ল্য পেন() (জন্ম আগস্ট ৫ ১৯৬৮, প্যারিস, ফ্রান্স) একজন ফরাসি রাজনীতিবিদ ও জঁ-মারি ল্য পেন কন্যা।
তিনি ১৯৯২ থেকে ১৯৯৮ সাল পর্যন্ত উকিল, ইউরোপিয়ান পার্লামেন্ট সদস্য ২০০৪ থেকে , ন্যাশনাল ফ্রন্ট সভাপতি জানুয়ারি ১৬, ২০১১ থেকে।
জঁ-মারি ল্য পেন্ অক্টোবর ৫, ১৯৭২ থেকে জানুয়ারি ১৬, ২০১১ সাল পর্যন্ত ন্যাশনাল ফ্রন্ট সভাপতি দায়িত্ব পালন করেছেন।
বঙ্গবিভূষণ

বঙ্গবিভূষণ পশ্চিমবঙ্গ সরকার প্রদত্ত একটি সম্মান পুরস্কার। বিভিন্ন ক্ষেত্রের বিশিষ্ট ব্যক্তিদের এই সম্মান দেওয়া হয়। এই পুরস্কারটি সর্বভারতীয় স্তরে প্রচলিত পদ্মবিভূষণ সম্মানের আদলে চালু করা হয়েছে।
২০১১ সালের ২৫শে জুলাই, পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই খেতাব চালু করেন। এর প্রথম প্রাপকেরা হলেন অমলা শঙ্কর, মহাশ্বেতা দেবী, সন্ধ্যা মুখোপাধ্যায়, সুপ্রিয়া দেবী, মান্না দে, আমজাদ আলি খান, দ্বিজেন মুখোপাধ্যায়, শৈলেন মান্না ও হারাধন বন্দ্যোপাধ্যায়।
মে ২০১২ সালে দ্য সানডে ইন্ডিয়া প্রতিবেদন অনুসারে, রবি শংকর এই পুরস্কার নিতে প্রত্যাখ্যান করেছিলেন।
শিতালং শাহ

শিতালং শাহ (নাগরি: ꠡꠤꠔꠣꠟꠋ ꠡꠣꠢ) (জন্মঃ মে, ১৮০৬-মৃত্যুঃ ১৮৯৯) দেশবিভাগ-পূর্ব সিলেটের একজন খ্যাতনামা মরমী সাধক কবি ও সাহিত্যিক।। এ ধারায় ইবরাহীম তশ্না দুদ্দু শাহ্‌, পাঞ্জ শাহ্‌, পাগলা কানাই, রাধারমণ দত্ত, আরকুম শাহ্‌, শিতালং শাহ, জালাল খাঁর নাম উল্লেখযোগ্য।
শিতালং শাহ বা সুফি শিতালং শাহ। শিতালং ফারসী শব্দ ইহার অর্থ পায়ের গোঁড়ালির গোল হাড়। তার জন্ম ১৮০৬ সালের মে মাসে।[১২০৭-১২৯৬বাংলা] দেশবিভাগ-পূর্ব সিলেটের অন্তর্গত করিমগঞ্জ মহকুমায় বদরপুর থানার খিত্তাশিলচর গ্রামে। শিতালং শাহ তার মুর্শিদ প্রদত্ত ফকিরী নাম। প্রকৃত নাম মোহাম্মদ সলিম উল্লাহ। তার পিতার নাম মোহাম্মদ জাঁহাবখস, মাতার নাম সুরতজান বিবি। জনশ্রুতি মোতাবেক জাহাবখস ছিলেন ঢাকার নবাব বংশের লোক। বাণিজ্য উপলক্ষে তিনি এ অঞ্চলে আসেন। নৌকা ডুবিতে তার বাণিজ্য দ্রব্য বিনষ্ট হয়ে যাওয়ার ফলে তিনি খিত্তাশিলচরের জমিদার মীর মাহমুদের বাড়িতে আশ্রয় গ্রহণ করেন। মীর মাহমুদ জাহাবখসের গুণে মুগ্ধ হয়ে তার সঙ্গে কন্যা সুরতজান বিবির বিয়ে দেন। কিছু দিন পরেই তাদের ঘরে শিতালং শাহের জন্ম হয়। পরবর্তি কালে জমিদার মীর মাহমুদ তার জামাতকে তারিণীপুরে বেশ কিছু ভুসম্পত্তি দান করেন। ফলে তিনি এখানেই বসতি স্থাপন করে পরিবারিক জীবন যাপন শুরু করেন। জাহাবখসের কনিষ্ঠ পুত্রের অধঃস্থন বংশধর আজও তারিণীপুরে বসবাস করছেন বলে জানা যায়।
শিতালং শাহের লেখাপড়া শুরু হয় তারিণীপুর মক্তবে। পরে তিনি আরবীতে উচ্চ শিক্ষা লাভে গোলাপগঞ্জ উপজেলার ফুলবাড়ি আজিরিয়া মাদ্রাসায় লেখাপড়া করেন। সেখানে তিনি কুরআন হাদিস শিক্ষা সহ মাদ্রাসার প্রধান শিক্ষক ও মুর্শিদ শাহ সুফি আব্দুল ওয়াহাব চৌধুরী ও অন্য শিক্ষক আব্দুল কাহিরের কাছে আধ্যাত্মিক দীক্ষা গ্রহণ করে ধীরে ধীরে তিনি আধ্যাত্মিক ভাবে পাদর্শী হয়ে উঠেন। গুরু প্রদত্ত শিক্ষা-দীক্ষায় অল্প দিনেই তিনি মানসিক প্রস্তুতি তৈরি করে ইলমে তাসাউফের দারপ্রান্তে পৌছেন। এক পর্যায়ে মুর্শিদের নির্দেশ মোতাবেক শিতালং শাহ লাউড়ের ভুবন পাহাড়ে নির্জন সাধনায় আত্মবিভোর হয়ে কয়েক বছর গোপনে অবস্থান করেন। গোপন সাধনা থেকে ফিরে এসে মুর্শিদের আদেশে দীন দুঃখি মানুষের মাঝে বিচরণ করে মানব কল্যাণের বাণী প্রচারে আত্মনিয়োগ করেন। ইসলামি মতাদর্শের ভিত্তিতে তিনি আল্লাহর পথে জীবন যাপন করতে সঙ্গীতের মাধ্যমে মানুষকে আহব্বান জানান। তার একটি গানে তিনি বলেনঃ- 
মানব সৃষ্টির ভেদ রহস্য উদ্‌ঘাটন করে শিতালং শাহ মানুষকে বুঝাতে থাকেন স্রষ্টাই চিরসত্য, তার পরে সত্য কিছুই নয়। তাই সৃষ্টির জন্য উচিত স্রষ্টার প্রতি নথ হয়ে থাকে। শিতালং শাহ স্রষ্টার সত্য হওয়ার তাত্পর্যময় বিষয়টি তার স্বরচিত ভাব সঙ্গীতে এভাবে বলেছেনঃ- 
৪ মরমী কবি শিতালংশাহ -সংকলন ও সম্পাদনা নন্দলাল শর্মা। প্রথম প্রকাশ ডিসেম্বর ২০০৫ বাংলা একাডেমী
পাথরকুচি

পাথরকুচি বীরুৎজাতীয় একটি ঔষধি উদ্ভিদ। পাথরকুচির বোটানিক্যাল নাম Kalanchoe pinnata (Lamk.) Pers. ফ্যামিলি Crassulaceae। অন্য একটি পাথরকুচির পাতা অনেকটা গোল, তার বোটানিক্যাল নাম Berginia ligulata Wall ফ্যামিলি Saxifragaceae। ইউনানি সম্প্রদায় এটিকে বলে আসল পাথরকুচি, আর কবিরাজরা পূর্বেরটিকে বলে আসল।
রোগ প্রতিরোধে পাথরকুচি অতুলনীয়। পুরনো সর্দিতে পাতার রস গরম করে খেলে উপকার হয়। ছোট বড় সবার মূত্র রোধে পাতার রস খাওয়ানো হয়। খাওয়ার মাত্রা বড়দের বেশি। মূত্রনালির যে কোন সংক্রমণে, রক্তপিত্তে, পেট ফাঁপায়, শিশুদের পেট ব্যথায়, মৃগী রোগীদের পাথরকুচির রস খাওয়ানো হয়। মূত্র পাথর সারিয়ে দিতে সক্ষম পাথরকুচি। এ ছাড়া ব্রণ, ক্ষত ও মাংসপেশী থেঁতলে গেলে, বিষাক্ত পোকায় কামড়ালে এই পাতার রস আগুনে সেঁকে লাগালে উপকার পাওয়া যায়।
ইমরান হাশমী

সৈয়দ ইমরান আনোয়ার হাশমী (; জন্ম ২৪ মার্চ ১৯৭৯) একজন ভারতীয় অভিনেতা যিনি মূলত হিন্দি সিনেমাতে আবির্ভূত হন। হাশমী তিনটি ফিল্মফেয়ার পুরস্কার মনোনয়ন লাভ করেছেন।
ইমরান হাশমির বাবা আনোয়ার হাশমী এবং মা মাহেররা হাশমী। ইমরান হাশমীর বাবা মুসলিম এবং মা একজন রোমান ক্যাথলিক। তিনি তার নামের প্রথম অংশ ফারহান বাদ দিয়ে আসল নাম ইমরান হাশমী রাখেন। তিনি মুম্বায়ের স্যদেনহাম কলেজ থেকে গ্রাফিক এবং এনিমেটেডের উপর পড়া লেখা করেছেন।
ইমরান হাশমীর অভিনয় জীবনের শুরু হয় "ফুটপাথ" (২০০৩) ছবির মাধ্যমে, তবে বক্স অফিসে খুব একটা সাড়া ফেলেনি । পরের বছর সহ অভিনেত্রী মল্লিকা শেরওয়াত এর সাথে "মার্ডার" (২০০৪) ছবিটা বক্স অফিসে তুমুল আলোড়ন সৃষ্টি করে। ২০০৫ সালে আদিত্য দত্ত পরিচালিত আশিক বানায়া আপনে এবং পরিচালক মোহিত সুরীর কলিযুগ ছবিতে অভিনয় করেন । তবে এ গুলি মাঝারি মানের ব্যবসা করে। ২০০৬ সালে গ্যাংস্টার সেমি হিট হয় এবং "আকছার" ও "কিলার" ছবি গুলো ফ্লপ হয়। ২০০৭ সালে তিনটি ছবি করেন তার মধ্যে আওয়ারাপান মোটামুটি ব্যবসা করে এবং "গুড বয় ব্যাড বয়", "দ্যা ট্রেন" ছবি গুলো বক্স অফিসে সাফল্য অর্জনে ব্যর্থ হয়।
২০০৮ সালে "জান্নাত" ছবিটা ব্যবসায়ীক এবং সমলোচনার দিক দিয়ে ১০০ ভাগ সফল হয় । তার অভিনয়েও আছে ভিন্ন রকম ভঙ্গীমা যা বিরল ।
তার পরবর্তী ছবি "ওয়ান্স আপন আ টাইম ইন মুম্বাই" (২০১০) তার অভিনয় দক্ষতার পরিচায়ক। পরবরতিতে তার ছবি "মার্ডার ২"(২০১১), "জান্নাত ২" (২০১২) ব্যাপক সফলতা পায়। তার ছবি "সাংহাই" (২০১২) তার অভিনয় প্রতিভাকে বিকশিত করেছে। তিনি বলিউডে সিরিয়াল কিসার ও চুম্বন দেবতা নামে পরিচিত।
ইমরান হাশমী ক্যান্সার হতে আরোগ্য লাভকারী তার ছেলে আয়ানকে নিয়ে একটি বই লেখেন।বইটির নাম "The Kiss of Life: How a Superhero and My Son Defeated Cancer".
বইটিতে সহকারী লেখক হিসেবে কাজ করেছেন বিলাল সিদ্দিকী।
পেংগুইন প্রকাশনী হতে গ্রন্থটি ২০১৬ সালে এপ্রিল মাসে প্রকাশিত হয়।
মিগ-২১

মিগ ২১ একটি যুদ্ধবিমান। মিকোয়ান ডিজাইন ব্যুরো মিগ ২১ বিমানের নকশা তৈরি করে। এর ন্যাটো কোডনেম ফিসবেড। মিগ ২১-এর জন্ম হয় সোভিয়েত ইউনিয়নে। 
এটি ইতিহাসে সর্বাধিক নির্মিত ফাইটার জেট। এটি মালালাইকা নামে অধিক পরিচিত ছিল।
এর পূর্বসুরি মিগ ১৯, যা ছিল মূলত গ্রাউন্ড এট্যাক ফাইটার। ১৯৪৮-৪৯ সালে সোভিয়েতরা মিগ-১৭, মিগ-১৯ এবং সুখোই-৭ এর সমন্বয়ে একটা সুপারসনিক ফাইটার বিমান তৈরির ডিজাইন সম্পন্ন করে। মিগ-২১ এর পরীক্ষামূলক উড্ডয়নের পরে সোভিয়েতরা বুঝতে পারে যে ফাইটার অনুপাতে ইঞ্জিনের ক্ষমতা কম তখন এই ঝামেলা সারিয়ে তৈরি করা হয় আরেকটি প্রটোটাইপ। এই প্রটোটাইপও ডানার ঝামেলার কারণে বিফল হয়। একই অবস্থায় পড়ে তাদের টেস্টিং প্রটোটাইপও। অবশেষে ১৬ জুন ১৯৫৫ সালে সর্বশেষ প্রটোটাইপ চূড়ান্তভাবে বানানোর অনুমতি পায়, এবং এই ফাইটার সার্ভিসে আসে ১৯৫৯ সালে। পরে সোভিয়েত রাশিয়ার বিমান বাহিনী বহরে এই বিমান যুক্ত করা হয়। ১৯৫৯ সালের আগে এটি নিয়ে মার্কিন মুল্লুক কিছুই জানতো না, কিন্তু ভিয়েতনাম যুদ্ধে তারা এটা সম্পর্কে জানতে পারে।
মিগ ২১ একটি সুপারসনিক ফাইটার। এটি আকাশ থেকে থেকে আকাশে, আকাশ থেকে মাটিতে সবদিকেই কার্যকরি। মিগ ২১-এর আছে শক্তিশালী ইঞ্জিন ও হালকা বডি। এছাড়া উন্নত ম্যানুয়েভার পাওয়ার এই ফাইটারকে অন্যসব ফাইটারগুলো থেকে আলাদা করে দিয়েছিল। মিগ ২১-এর রক্ষণাবেক্ষণ খরচ বেশ কম। এই বিমানের জন্য আলাদা শেড-এর দরকার হয় না। খোলা আকাশের নিচে এই বিমান ফেলে রাখা যায়।
১৯৫৯ সালে সার্ভিসে আসার ৫০ বছর পরেও মিগ ২১ এবং চীনা সংস্করণ জে-৭ / এফ-৭ এয়ারগার্ড বিশ্বের প্রায় ৫০টি দেশে ব্যবহৃত হচ্ছে। যার প্রধান কারণ এর উন্নত সংস্করণ। এই ফাইটার-এর বডি বাদে মোটামুটি সব পার্টসই কম-বেশি উন্নত হয়েছে। আর এই আপগ্রেডেশন এই ফাইটারকে আধুনিক রাখতে সাহায্য করেছে।
এই মিগ ২১ বাংলাদেশ বিমান বাহিনীর প্রথম ফাইটার বিমান, যা উপহার দিয়েছিল সোভিয়েত ইউনিয়ন। বর্তমানে বাংলাদেশ বিমান বাহিনী মিগ ২১-এর চীনা সংস্করণ জে-৭ / এফ-৭ এয়ারগার্ড ফাইটার হিসাবে ব্যবহার করে।
এফএন এফএএল এ্যাসাল্ট রাইফেল

এফএন এফএএল এ্যাসাল্ট রাইফেল একটি মারণাস্ত্র। এটি প্রায় ৭০টি দেশে ব্যবহৃত হয়েছে। এর অনেক দূর্বলতা আছে। একে-৪৭ এর বিকল্প হিসাবে ব্যবহার করার জন্য এফএন এফএএল-কে সার্ভিসে আনা হয়েছিল। ১৯৬০ খ্রিষ্টাব্দ থেকে এফএন এফএএল রাইফেল তাদের ব্যবহারের জন্য ঘোষণা করে এবং এফএন এফএএল-এর ভারতীয় সংস্করণ তৈরি করে। এফএন এফএএল-এ অটোমেটিক, সেমি অটোমাটিক এবং সিলেক্ট ফায়ার মোড রয়েছে। এফএন এফএএল দ্বিতীয় বিশ্বযুদ্ধকালীন জার্মান এ্যাসাল্ট রাইফেল StG 44-এর উন্নত সংস্করণ, যা নাৎসি জার্মানদের দ্বারা প্রথম ব্যবহৃত হয়।
আপওয়ার্ক

আপওয়ার্ক (পূর্বে ওডেস্ক) একটি বিশ্বব্যাপী চাকরির বাজারভিত্তিক কোম্পানি এবং যার লক্ষ্য হলো নির্দিষ্ট বিভিন্ন শ্রেণীর কাজে দূরবর্তী কর্মীদের ভাড়া করে করিয়ে নেয়া। ২০০৩ সালে ওডেস্ক (রেড উড সিটি, সি এ) প্রতিষ্ঠা করেছিলেন গ্রিসের ব্যবসায়িক ঠিকাদার অডিসিয়াস সাতালস এবং স্ত্রাতিস কারামানলাকিস।
আপওয়ার্ক হচ্ছে একটি ফ্রিল্যান্সিং মার্কেটপ্লেস যেখানে সারা পৃথিবী থেকে প্রায় ১ কোটি ফ্রিল্যান্সার কাজ করছে। এই মূহূর্তে আপওয়ার্কে ৪ লক্ষের উপর কাজ রয়েছে। সাইটটিতে প্রতিটি প্রজেক্টের জন্য "একটি নির্দিষ্ট পরিমাণ মূল্য" হিসেবে অথবা "প্রতি ঘণ্টা কাজের জন্য অর্থ" উভয় প্রকারের কাজ পাওয়া যায়। আপওয়ার্ক মুলত আউটসোর্সিং-এর একটি প্রাযুক্তিক ধারণা, যা স্বাধীনভাবে চুক্তিবদ্ধ কাজ অফার করে। আপওয়ার্ক হচ্ছে ইল্যান্স, ফ্রীল্যান্সার, গুরু এবং ভিওয়ারকার(প্রাক্তন 'রেন্ট আ কোডার')-এর মতো একটি কোম্পানি, যেখানে একজন চাকরিদাতা এবং একজন ফ্রীল্যান্সার একে অপরের সাথে চুক্তি করে থাকেন।
আপওয়ার্ক ক্রেতাদের অনলাইনে সমশ্রেণীর দলভিত্তিক কাজের অনুমোদন করে এবং কোম্পানীর মালিক ক্রীত ওয়েবসাইট সংশ্লিষ্ট সফটওয়্যারের মাধ্যমে কাজের বিনিময়ে অর্থ পরিশোধ করে থাকেন, তাই প্রাযুক্তিক এই উৎকর্ষকে সংক্ষেপে বলা হয়ে থাকে ‘নো ডেস্ক’। যে-কেউ যেকোনো স্থান থেকে এখানে কাজ করতে পারেন।
আপওয়ার্কে পূর্বে পরিক্ষার ব্যবস্থা থাকলেও এখন আর পরীক্ষার কোন ব্যবস্থা নেই। এখন শুধু মাত্র আপওয়ার্কের নিয়মের উপর ভিত্তি করে একটি মাত্র পরীক্ষা দিতে হয় । যার নাম আপওয়ার্ক রেডিসেন টেস্ট।
দল ব্যবস্থাপনা
এই সাইটের মাধ্যমে একজন ক্রেতা একই প্রোজেক্টে একসাথে অনেক কর্মী একটি নির্দিষ্ট সময়ের জন্য নিয়োগ দিতে পারেন। দল ব্যবস্থাপনা করার জন্য রয়েছে দলগত কক্ষ, যেখানে একসাথে একসাথে দলের সকল সদ্যস্যের বিভিন্ন তথ্য, কাজের ইতিহাস এবং সর্বশেষ অবস্থা পর্যবেক্ষণ করতে পারেন। রয়েছে "টাইম এনালাইজার" বা সময় প্রক্ষেপক, যা কোনো সদস্য কখন এবং কত সময় ধরে কাজ করছেন তা প্রদর্শন করে। ক্রেতাদের জন্য আরো রয়েছে ফ্রিল্যান্সারদের কম্পিউটারের স্ক্রিনশট দেখার ব্যবস্থা, ডেস্কটপ স্ক্রিন শেয়ারিং, বাগ ট্রেকিং এবং সাবভার্শন হোস্ট করার জন্য সার্ভার।
ফ্রিল্যান্সাররা তাদের কাজের দক্ষতা এবং বিশ্বস্ততা প্রমাণ করতে পারেন তাদের কম্পিউটারে "UpWork Team" নামক একটি সফটওয়্যার ইন্সটলেশনের মাধ্যমে। এই সফটওয়্যার একটি নির্দিষ্ট সময় পরপর ক্লায়েন্টের কাছে কাজে অংশগ্রহণকারী ফ্রিল্যান্সারের কাজের সর্বশেষ অবস্থা স্ক্রিনশট, কাজের মেমো, এক্টিভিটি লগ এবং ওয়েবক্যাম থাকলে ছবি প্রেরণ করে থাকে। ওয়েবক্যামের মাধ্যমে প্রোভাইডার ইচ্ছে করলে দলের অন্যান্য সদস্যদের সাথে যোগাযোগ করে কাজ করতে পারেন। উইন্ডোজ, ম্যাক এবং লিনাক্স ব্যবহারকারীদের জন্য সফটওয়্যারটির আলাদা আলাদা সংস্করণ রয়েছে।
অন্যান্য ফ্রিল্যান্সিং সাইটের মতো আপওয়ার্ক থেকে অনেকগুলো পদ্ধতিতে অর্থ উত্তোলন করা যায়, যার মধ্যে উল্লেখযোগ্য হচ্ছে পেওনিয়ার ডেবিট মাস্টারকার্ড, মানিবুকার্স এবং ওয়ার ট্রান্সফার। ডেবিট কার্ডটির মাধ্যমে পৃথিবীর যেকোনো স্থান থেকে অর্থ উত্তোলন করা যায়। এছাড়া ব্যাংক থেকে ব্যাংকে টাকা ট্রান্সফারের মাধ্যমেও টাকা উত্তোলন করা যায়।
অনলাইনে কাজ করার সময় কোম্পানির টিম সফটওয়্যার সময় এবং তথ্য রেকর্ড (ওয়ার্ক ডায়েরি)করে থাকে। তথ্য রেকর্ড করার সময় প্রতি ১০ মিনিটের মধ্যে একটি স্ক্রিন শট নেয় যা একজন ব্যক্তির ব্যক্তিগত বিষয় অন্যের সামনে প্রকাশ করার শামিল।
এলফ্রিডে ইয়েলিনেক

এলফ্রিডে ইয়েলিনেক (জার্মান ভাষায়: Elfriede Jelinek) (জন্ম: ২০শে অক্টোবর, ১৯৪৬) প্রখ্যাত অস্ট্রীয় নাট্যকার ও ঔপন্যাসিক। তিনি ২০০৪ সালে সাহিত্যে নোবেল পুরস্কার লাভ করেন। তার সবচেয়ে বিখ্যাত উপন্যাস হচ্ছে ডি ক্লাভিরস্পিলারিন, আন্তর্জাতিক পরিমণ্ডলে যা "দ্য পিয়ানো টিচার" নামে পরিচিত। এই উপন্যাস থেকে ২০০১ সালে মিখায়েল হানেকে ফরাসি ভাষায় একটি সিনেমা নির্মাণ করেছেন।
এলফ্রিডে ইয়েলিনেক ১৯৪৬ সালের ২০ অক্টোবরে অস্ট্রিয়ার স্টাইরিয়ার মারজুসুশ্লাগে জন্মগ্রহণ করেন। তার পিতা ফ্রেডরিক জেলিনেক এবং মাতা ইলোনা (ন্যাই বুচনার)। তিনি ভিয়েনায় তার রোমানিয়ান-জার্মান ক্যাথলিক মা এবং চেক ইহুদি পিতার (তার উপাধি "জিলাইনেক" চেক ভাষায়; অর্থ "ছোট হরিণ") পরিচর্যায় বেড়ে ওঠেন।
গোর্খাল্যান্ড আঞ্চলিক প্রশাসন

গোর্খাল্যান্ড আঞ্চলিক প্রশাসন (, ) ভারতের পশ্চিমবঙ্গ রাজ্যের দার্জিলিং ও কালিম্পং জেলার স্বায়ত্তশাসিত প্রশাসনিক বিভাগ। এটি ২০১২ সালে দার্জিলিং গোর্খা পার্বত্য পরিষদের পরিবর্তে প্রতিষ্ঠিত হয়েছিল। ১৯৮৮ সালে প্রতিষ্ঠিত দার্জিলিং গোর্খা পার্বত্য পরিষদ ২৩ বছর ধরে দার্জিলিং পার্বত্য অঞ্চলে প্রশাসন চালিয়েছিল।
বর্তমানে গোর্খাল্যান্ড আঞ্চলিক প্রশাসন দার্জিলিং জেলার তিনটি পার্বত্য মহকুমা (দার্জিলিং সদর, কার্শিয়াং ও মিরিক), শিলিগুড়ি মহকুমার কিছু অঞ্চল এবং কালিম্পং জেলা নিয়ে গঠিত।
উত্তর পশ্চিমবঙ্গের দার্জিলিং ও ডুয়ার্স অঞ্চলের নেপালি-ভাষাভাষী গোর্খা জনগোষ্ঠী নিজেদের জন্য যে স্বতন্ত্র রাজ্যের দাবি করছিলেন, তার প্রস্তাবিত নাম ছিল গোর্খাল্যান্ড। "গোর্খাল্যান্ড" নামটি গোর্খা ন্যাশানাল লিবারেশন ফ্রন্ট নেতা সুভাষ ঘিসিং-এর দেওয়া। উল্লেখ্য, ঘিসিং ১৯৮০-এর দশক থেকে গোর্খাল্যান্ড রাজ্যের দাবিতে সহিংস আন্দোলন চালিয়ে আসছিলেন। ১৯৮৮ সালে দার্জিলিং গোর্খা পার্বত্য পর্ষদ (ডিজিএইচসি) স্থাপিত হলে আন্দোলন স্তিমিত হয়ে পড়ে। কিন্তু ডিজিএইচসি দার্জিলিং-এর পাহাড়বাসীদের আকাঙ্ক্ষা পূরণে ব্যর্থ হওয়ায় সুভাষ ঘিসিং-এর পতন ঘটে। ২০০৭ সালে বিমল গুরুং-এর নেতৃত্বে গোর্খা জনমুক্তি মোর্চা (জিজেএম) নামে অপর একটি রাজনৈতিক দল গোর্খাল্যান্ড রাজ্যের দাবিতে দ্বিতীয় আন্দোলন শুরু করে।
গোর্খাল্যান্ড রাজ্যের দাবিতে তিন বছর আন্দোলনের পরে জিজেএম রাজ্য সরকারের সঙ্গে আলোচনার পর দার্জিলিং পাহাড়ের জন্য একটি আধা-স্বশাসিত পর্ষদ স্থাপনে রাজি হয়। পশ্চিমবঙ্গ বিধানসভায় শীঘ্রই জিটিএ গঠনের জন্য একটি বিল পেশ করা হবে। জিটিএ-এর প্রশাসনিক, কার্যনির্বাহী ও অর্থনৈতিক ক্ষমতা থাকলেও আইন প্রণয়নের ক্ষমতা থাকবে না।
২০১১ সালের ১৮ জুলাই শিলিগুড়ির কাছে পিনটেল ভিলেজে ভারতের কেন্দ্রীয় স্বরাষ্ট্রমন্ত্রী পি চিদম্বরম, পশ্চিমবঙ্গের মুখ্যমন্ত্রী মমতা বন্দ্যোপাধ্যায় ও জিজেএম নেতৃত্ববর্গের উপস্থিতিতে জিটিএ গঠনের চুক্তি সাক্ষরিত হয়। পশ্চিমবঙ্গের স্বরাষ্ট্রসচিব জ্ঞানদত্ত গৌতম, কেন্দ্রীয় স্বরাষ্ট্র যুগ্মসচিব কে কে পাঠক ও জিজেএম সাধারণ সম্পাদক রোশন গিরি চুক্তিতে সই করেন।
রামাইয়াহ ইনস্টিটিউট অফ টেকনোলজি

রামাইয়াহ ইনস্টিটিউট অফ টেকনোলজি (ইংরেজি: Ramaiyah Institute of Technology) কর্ণাটকের রাজধানী বেঙ্গালুরুর অন্যতম প্রধান কারিগরী মহাবিদ্যালয় তথা ভারতের একটি অগ্রণী শিক্ষাপ্রতিষ্ঠান। এম. এস. রামাইয়াহ ইনস্টিটিউট অফ টেকনোলজি একটি স্বশাসিত বেসারকারি প্রযুক্তিবিদ্যার মহাবিদ্যালায়। ২০০৫ সালে ইন্ডিয়া টুডে পত্রিকার রেটিং অনুযায়ী এটি দেশের সেরা পচিঁশ ইঞ্জিনিয়ারিং শিক্ষাপ্রতিষ্ঠানের মধ্যে একটি বিবেচিত হয়।
এম. এস. রামাইয়াহ ১৯৬২ সালে এম. এস. রামাইয়াহ ইনস্টিটিউট অফ টেকনোলজি এর স্থাপনা কারেন। এটি গকুলা এডুকেশান ফউন্ডেশন এর প্রথম শিক্ষাপ্রতিষ্ঠান।